text: петр степанович бочарников (1907, ресей, алтай өлкесі, шаршинск ауданы ермачиха ауылы 14.4.1944, молдова, гура быкули ауылы) 2-дүниежүзілік соғысқа қатысушы, лейтенант, атқыштар взводының командирі. 1930 жылы батыс қазақстанға (шығыс қазақстан облысы алтай қаласы) қоныс аударып, кеніште жұмыс істеді. 1943 жылы ақпанда бочарников кеңес әскері қатарына алынып, әндіжан жаяу әскер училищесін бітірді. ол және 2-украина майдандарында болды. 1944жылы сәуірдің 13-інен 14-іне қараған түні бочарников бастаған взвод днестр өзенінен бірінші болып өтіп, плацдармды басып алды. жаудың бораған оғынан бірнеше жауынгер жараланып, 15 жауынгер айнала қорғаныс шебін құрып, шабуылға тойтарыс берді. оққа ұшқан пулеметшінің орнына келген бочарников плацдармды қорғап қалды. 14 сәуір күні гура быкули ауылына (молдова) басып кірерде жаудың екі пулемет ұясы мен сарайға бекінген пулеметшілерін жойып, өзі сол жерде қаза тапты. осындай ерлігі үшін бочарниковқа ксро жоғарғы кеңесі төралқасының жарлығымен кеңес одағыньң батыры атағы берілді (14.09.1944). ленин орденімен марапатталды. алтай қаласындағы көшеге бочарников есімі беріліп, сол көшенің бойындағы бір үйге мемориалдық тақта орнатылған.